Shtëpi për bashkëjetesë brezash
Ndryshim kulturor në amerikë ndërsa rritet numri i familjeve ku në një shtëpi jetojnë disa breza
Ndërtuesit e shtëpive në Shtetet e Bashkuara po shohin një kërkesë në rritje për shtëpi që mund të strehojnë disa breza – nga prindër të moshuar deri në fëmijë të rritur, madje edhe nipër e mbesa. Korrespondentja e Zërit të Amerikës Elizabeth Lee përgatiti materialin nga qyteti Irvine, i Kalifornisë, ku një lagje e re është ndërtuar për të përmbushur këto kërkesa. Alicia Byassee erdhi për të parë shtëpinë e ëndrrave të saj. Por në vend të asaj, ajo gjeti një planimetri që do të mund ta ndihmonte nënën e saj të kujdesej për gjyshërit. Ndërtime të reja gjithnjë e më shumë ofrojnë mjedise të veçanta brenda shtëpisë, që kanë një aneks, dhomë gjumi dhe banjo. E përkryer për ata që hyjnë në të 50-at ose 60-at, thotë sipërmarrësi pë ndërtime, Emile Haddad: Një anketë e bërë nga firma ndërtuese PulteGroup tregon se një numër në rritje pronarësh shtëpish presin të kenë më shumë anëtarë familjeje të jetojnë me ta. Kristin Pasternak nga firma Pulte thotë se kjo përfshin prindërit e moshuar por edhe fëmijët e rritur. Anketa tregon se shumë nga këto familje po planifikojnë ose të rinovojnë shtëpinë e tyre, ose të blejnë një shtëpi tjetër. Një prej tyre është Helen Artienda: Ekonomia është një nga arsyet kryesore pse po ndryshojnë mënyrat e të jetuarit, thotë profesori për arkitekturë dhe gjerondologji, Victor Regnier. Të dhënat nga censusi i fundit tregojnë se ka patur një rritje në numrin e familjeve me tre ose më shumë breza që jetojnë nën një çati. Një numër i madh i tyre janë me origjinë nga Amerika latine, afrikano-amerikanë, dhe aziatikë. Megjithatë, profesor Regnier thotë se kjo prirje po rritet për shkak të ekonomisë, dhe jo normave kulturore. Profesor Regnier thotë se Kina dhe India janë dy nga shembujt, megjithatë demografët presin që njerëzit në këto vende të fillojnë të jetojnë më vete ndërsa të ardhurat shtohen. Por në Shtetet e Bashkuara, thotë ai, ideja e një shtëpie brenda një shtëpie do të qëndrojë, sepse hapësira shtesë mund të shërbejë për qëllime të ndryshme dhe ia shton vlerën shtëpisë.